**Ascunde-mă**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ascunde-mă

Ascunde-mă pădure la umbră de frunzar

Îngemănat cu tine, mă nasc a doua oară,

Pe trupul meu să crească mlădițe de stejar

Si valea să tresalte în cântec de vioară.

Ascunde-mă în tine, cu tine să ramân,

Să-mi cânte rândunica pe ramuri legănate,

Si să zăresc copii în claiele cu fân,

Iar vântul cum iuțeste prin pletele bogate.

Ascunde-mă de lumea în care am trăit,

Vreau liniștea pădurii, si-o vreme de tăcere,

Si-apoi mă voi întoarce c-un suflet pregătit

Să-mi aflu judecată la ceas de aschiere.

M Horlaci. 08/07/16.